Kurt Schuschnigg
Kurt Alois Josef Johann von Schuschnigg (14. decembar 1897 – 18. novembar 1977) bio je austrijski političar i državni kancelar od 1934. do 1938. godine. Schuschnigg je obnašao razne ministarske poslove u austrijskoj vladi početkom 1930-tih. Jula mjeseca 1934. izabran je za nasljednika ubijenog kancelara Engelberta Dollfussa. Schuschnigg je bio izričito protiv ujedinjenja sa nacističkom Njemačkom, tzv. Anschluss ili aneksija Austrije. Ipak do aneksije je na kraju došlo, a on je morao vlast predati nacistima. Schuschnigg je odveden na robijanje u koncentracioni logor u kome je ostao do kraja rata. Bio je jedan od svjedoka protiv nacista tokom Nirnberškog procesa.